Nyeste Skilderie af Kiøbenhavn, 1827-12-25
Af den Videnskabelighed, der fra Sjællands Stifts Landemode er udgivet, beløber sig i nu snart 19 Aar, og uagtet Stiftets geistlige Personale udgjør over 300 Jndivider, ikke til mere end 9 Hæfter eller 3 Bind, udkomne fra 1811. 1818, dermed standsede man. Fyens Stifts Geistlighed, bestaaende af over 140 Personer, kunde ikke drive det videre end til et eneste Bind, som udkom i 3 Hæfter fra 1816-1817. Den laalandsk falsterske Klerus, 64 Mand stærk, gjorde Holdt allerede ved 1ste Binds 1ste Hæfte, og Jyderne viste sig, mod Sædvane, slet ikke i Marken. Saaledes tog da denne videnskabelige Maneuvre af den danske Geistlighed, uagtet den begyndte ret godt, en saare bedrøvelig Ende, idet den saa at sige endtes med Begyndelsen, Spørger man nu om Aarsagen til at et saa nyttigt literært Foretagende maatte ophøre saa tidligt, da bliver Svaret naturligviis: Mangel paa Deeltagelse hos Geistligheden. Og spørger man videre, hvorfra denne Mangel skriver sig, da lyder Besvarelsen ikke meget hæderfuldt for bemældte Geistlighed. "Jh! hva hvad, hvor kan .... Tys, stille, silentium et Øjeblik, mine Herrer, Jeg veed ret godt, hvad De ville sige, og skal ret strax selv anføre, hvad der muligen kan tjene til Deres Undskyldning; men De maae saamænd finde Den i, at jeg tillige undersøger, om det ogsaa kan holde Stik. Altsaa, Aarsagerne til hin Mangel paa Deeltagelse i meerbemældte videnskabelige Tidsskrift bestaae atter i Mangler, som kunne tænkes at være. 1) Mangel paa Ævne, hvilken Rubrik indbefatter to Underafdelinger, nemlig: a) Mangel paa Ævne til som Subskribent at betale et Par Rigsdaler om Aaret. b) Mangel paa Ævne til at skrive en videnskabelig Afhandling, som er Trykke Omkostningerne værd. NB. Til denne Underafdeling hører adskillige andre Mangler, saasom: Mangel paa Lærdom, flittige Studier, videnskabelig Arbeidsomhed o. fl. 2) Mangel paa Tid tila) at læse, og b) at forfatte videnskabelige Afhandlinger. 3) Mangel paa Jnteresse for a) literære Frembringelser i Almindelighed, b) theologisk Lærdom i Særdeleshed. I een eller flere af disse Mangler hos de enkelte Lemmer af det geistlige Korpus maa man altsaa søge Grunden til hin Hovedmangel, om hvilken vi her tale, andre hidhørende Aarsager kan jeg i det mindste ikke udfinde. Kan nu nogen af disse som Aarsager anførte Mang ler tjene Geistligheden til Undskyldning? J Grunden et meget overflødigt Spørgsmaal! Men da man med et svagt Skin af Sandhed kunde sige, at Præsterne ikke have Raad til at koste ret meget paa Bøger, saa besvare vi denne Jndvending ved at spørge: Hvorledes gaaer det da til, at det nye pietistisk mystiske Maanedsskrift, som bærer Navn af theologisk, tæller ikke faa Subskribenter blandt Danmarks Præster, Det koster jo dog hele sex Rigsdaler, om Aaret; saa meget kostede næppe de Videnskabelige Forhandlinger, hvorvel de indeholdt langt fortrinligere Arbeider. Endvidere kunde man sige, at Præsterne ere saa belæssede med alle Slags geistlige og verdslige Forretninger. at de ikke kunne befatte sig det allerbitterste med videnskabelige Sager. Det samme gjælder da ogsaa om en Münter, Plum, Mynster, Mønster, R. Møller, Engelbreth o. a., hvis Embedsforretninger have været i det mindste ligesaa mange og byrdefulde, som de øvrige Geistliges, og som dog have leveret udmærkede Beviser paa grundige Studier og ægte Videnskabelighed. Man seer altsaa, at disse to meget almindelige Forsvarsgrunde ere grebne i Luften, og aldeles ikke undskylde den uvidenskabelige Aand, som vi her bekæmpe, og hvis sande Grund ligger i den ovenfor under No. 1 litr. B. og No. 3 anførte Mangler, dem vi ville forskaane Vedkommende for her at see gjentagne. Og nu? Hvad er den endelige Hensigt af alle disse slemme Manglers Fremdragelse for Dagens Lys, Slet ingen anden, end deres Afhjælpelse. Gid dog Geistligheden vilde enes om at fornye Udgivelsen af sine Videnskabelige Forhandlinger, med hvilke den vist vilde være meget bedre tjent, end f. Ex. med ovennævnte fæle Maanedsskrift. - "Men mener De, min Herre, at fremme Deres Ønske ved at fremsætte det i slig en Tone?" – Ja, hvorfor ikke Bitter Medicin smager vel ilde, men hjælper dog Philoklerus Alethinus.